ზურაბ წერეთლის სამხატვრო გალერეა

ზურაბ წერეთლის სამხატვრო გალერეა () − რუსეთის სამხატვრო აკადემიის მუზეუმი და საგამოფენო კომპლექსი მოსკოვში. გალერეა 2001 წელს დააარსა რუსეთის სამხატვრო აკადემიის პრეზიდენტმა, სსრკ სახალხო მხატვარმა, აკადემიკოსმა ზურაბ წერეთელმა. მუდმივ გამოფენაზე წარმოდგენილია მხატვრის ფერწერული ნამუშევრები, გრაფიკული ნამუშევრები და ქანდაკებები, ასევე მისი პერსონალური კოლექცია, რომელიც მოიცავს XVIII—XX საუკუნეების რუსი მხატვრების ნამუშევრებს. გალერეა ასევე მასპინძლობს რუსეთის სამხატვრო აკადემიის წევრების და სხვა მხატვრების გამოფენებს რუსეთიდან, დსთ-დან და ევროპიდან. გალერეა მდებარეობს XVIII საუკუნის შენობაში, რომელიც ადრე დოლგორუკოვების ოჯახის საკუთრებაში არსებულ საკარმიდამო მამულს წარმოადგენდა.

შენობა
კარ-მიდამოს შენობა აშენდა 1788 წელს გენერალ მიხეილ კრეჩეტნიკოვის ინიციატივით. სამკვიდრო კომპლექსმა დასრულებული იერსახე შეიძინა 1793 წლისთვის, როდესაც მთავარი შენობის ფასადი მონუმენტური იონიური პორტიკით იყო მორთული. აშენდა გვერდითი ნაგებობები და დაპროექტდა წინა ეზო. 1795 წელს საკარმიდამო იყიდა დოლგორუკოვების ოჯახმა. მათი მმართველობის დროს ტერიტორიაზე აშენდა რამდენიმე სამეურნეო შენობა, ხოლო 1812 წლის ხანძრის შემდეგ მთავარი შენობის ფასადი გადაკეთდა ამპირის სტილში.

1868 წელს ქონება დაიქირავა ალექსანდრო-მარიინსკის სკოლის პრეჩისტენსკის განყოფილებამ ღარიბთა მეურვეობის განყოფილების მოსკოვში, რომელიც მოგვიანებით გადაკეთდა ალექსანდრე-მარიინსკის სახელობის კეთილშობილ ქალწულთა ინსტიტუტად. მანამდე მთავარი შენობა გარემონტდა და გადაკეთდა ყოვლადწმინდა ღვთისმშობლის მფარველობის სახელობის სახლის ეკლესიად.

1917 წლის რევოლუციის შემდეგ, ქონება ნაციონალიზებულ იქნა. მასში განათავსეს სამხედრო განყოფილების დაწესებულებები, ყოფილი დარბაზები დაიყო ტიხრებით და გადაკეთდა მთავარი კიბეები.

1998 წლიდან 2001 წლამდე სამხატვრო აკადემიამ ზურაბ წერეთლის ხელმძღვანელობით წამოიწყო შენობის ფართომასშტაბიანი რესტავრაცია, რის შედეგადაც აღდგა ყოფილი სახლის ეკლესია და XIX საუკუნის ორიგინალური ინტერიერი.
მინი|გამოფენის გახსნა
მუზეუმი
2001 წელს შენობაში გაიხსნა ზურაბ წერეთლის  სამხატვრო გალერეა. გამოფენის საფუძველია  წერეთლის კერძო კოლექცია: თავად მოქანდაკისა და XVIII–XX საუკუნეების სამხატვრო აკადემიის სხვა წევრების 2000-ზე მეტი ნამუშევარი.Ермаков М. Технология декоративно-прикладного искусства. Основы дизайна. Художественное литье. Учебное пособие. — Москва: Учебное пособие, 2012. — 1310 с. Чегодаева М. Зураб Церетели. — Москва: Glenart Publishin, 2015. — 163 с.

მუდმივი გამოფენა შედგება ორი ძირითადი განყოფილებისგან. პირველში წარმოდგენილია ფერწერა, მონუმენტური და დაზგური სკულპტურები, გრაფიკა, მინანქრის პანელები და მინიატურები, დეკორატიული და გამოყენებითი ხელოვნების ნიმუშები, ასევე დიზაინური ნამუშევრები. წერეთლის ნამუშევრებს შორის გალერეაში წარმოდგენილია პუერტო რიკოში არსებული ქრისტოფერ კოლუმბის ძეგლის ასლი, იური ლუჟკოვის, ნიკიტა მიხალკოვისა და ჩარლი ჩაპლინის ქანდაკებები. ასევე ერთ-ერთ დარბაზში (სიკეთისა და ბოროტების შემეცნების დარბაზში) გამოფენილია ორსართულიანი არქიტექტურული ინსტალაცია სახელწოდებით „ვაშლი“.  მეორე განყოფილებაში მოცემულია ანტიკური ქანდაკებების ასლები, რომლებიც შექმნილია პუშკინის სახელობის სახვითი ხელოვნების სახელმწიფო მუზეუმის ნიმუშების საფუძველზე.

რესურსები ინტერნეტში

ოფიციალური საიტი 
Музей Cовременного Искусства Зураба Церетели
Галерея искусств Зураба Церетели (Moscou, Russie)

სქოლიო

კატეგორია:მოსკოვის მუზეუმები
კატეგორია:მუზეუმები ანბანის მიხედვით
კატეგორია:2001 წელს დაარსებული მუზეუმები
კატეგორია:თანამედროვე ხელოვნების მუზეუმები
კატეგორია:მოსკოვის ღირსშესანიშნაობები